钦定古今图书集成/明伦汇编/闺媛典/第223卷 > 陈通妻张氏
## 钦定古今图书集成/明伦汇编/闺媛典/第223卷 > 陈通妻张氏

按《平和县志》：“张氏，马塘人。年十七，适儒士陈通，甫一
年而通死。姑以其无出，令改适。张以死自誓，乃令归
母家。家贫，日坐一隅，视不移席，勤女红自给，馀则寄
以奉姑。如是者十年。族人义之，为立嗣。而其姑仍携
嗣孙别居以远张。姑适病痢，张闻，步驰五十里往奉
之。三十七日，衣不解带，得愈。姑遂感激与归。嗣子珍”
后亦成立。